paragraph_text: "Holiday" je pjesma američke pjevačice Madonne s debitantskog albuma iz 1983. Pjesma je izdana kao treći singl s albuma 7. rujna 1983. pod Sire Recordsom. U obrađenoj verziji se pojavljuje 1987. na kompilaciji You Can Dance i 1990. na The Immaculate Collection. Pjesmu su napisali Curtis Hudson i Lisa Stevens, a do Madonne je došla preko njezinog menadžera John Beniteza. Kako je Madonna tražila potencijalni hit za svoj debitantski album, prihvatila je pjesmu te je s Benitezom napravila neke izmjene i dodala solo dionice klavira. Uz klavir se javljaju i zvukovi gitara, elekrtroničkih udaraljki i sintisajzera, a Madonna pjeva o uzimanju odmora.